नेपाल टेलिकमं ग्राहकतय् सुविधाया निंतिं रिचार्ज बराबरया बोनस ब्यालेन्स बीगु निर्णय याःगु दु । कोरना भाइरसया कारणं देय्न्यंक लकडाउनया अवस्था जूगुलिं रिचार्ज रकम बराबरया बोनस ब्यालेन्स बीत नेपाल दूरसंचार प्राधिकरणं बिउगु निर्देशन कथं नेपाल टेलिकमं थज्याःगु निर्णय याःगु खः । लकडाउनया इलय् रिचार्ज कार्ड न्यायेत समस्या जुइगु धासें टेलिकमं शत प्रतिशत बोनस ब्यालेन्स बीगु निर्णय याःगु खः । तर उगु बोनस ब्यालेन्स नेपाल टेलिकम दुनेया नेटवर्कय् जक उपयोग यायेफइगु खँ नं टेलिकमं स्पष्ट याःगु दु ।
(ने. सं. ११४० चाैउलाथ्व पारू / वि. सं २०७६ चैत १२, बुधवाः)
